A principi de març del 2020, ha estat reconeguda com a pandèmia global la malaltia per coronavirus (COVID-19), que va derivar en la declaració de l'estat d'alarma, del passat 14 de març de 2020, per a la gestió de la situació de crisi sanitària que ha provocat i que continua tenint efectes.
Aquesta pandèmia està ocasionant quantiosos danys a tot Catalunya, generant, entre d'altres, una reducció dràstica i involuntària de l'activitat econòmica del teixit empresarial català i provocant fins i tot l'aturada de nombroses empreses.
El sector productor i comercialitzador de la flor tallada i de la planta ornamental és un dels sectors agraris més afectats per aquesta crisi de la COVID-19.
L'Estat d'Alarma, decretat pel Govern mitjançant el Reial decret 463/2020, de 14 de març, ha aturat tota activitat relacionada amb la floristeria i la jardineria, agreujat per estar en plena campanya de primavera, quan el sector té més activitat i majors vendes.
D'acord amb les dades que publica Mercabarna, des de mitjan març i finals de maig es concentra el 33% de la comercialització de la flor tallada i el 47% de la planta ornamental de la producció provinent de Catalunya.
El Mercat de la Flor i Planta Ornamental de Catalunya va romandre tancat des del passat 14 de març fins al 27 d'abril, atès que va ser exclòs de les activitats essencials i, per tant, es van tancar tots els punts de venda dins de Catalunya.
La producció que estava preparada per a la venda es va haver de destruir i s'havia realitzat, també, la sembra i plantació que s'havia de vendre en els propers mesos.
És per això que la despesa de producció ja estava realitzada.
Per altra banda, s'esperen pèrdues importants per al sector que es poden allargar fins al 2021, atès que es preveu una contracció de la demanda per la manca de celebració de fires, festes, etc. Per tant, és urgent revertir la situació i evitar el tancament de vivers i centres de producció.
A Catalunya, el sector avícola de carn representa un percentatge molt significatiu de la producció final ramadera i d'aquest sector en viuen molts productors i un gran nombre d'empreses relacionades.
Molts d'ells, especialment els productors de carn de pollastre, gall dindi i guatlla, que són les espècies més produïdes a Catalunya, s'han vist afectats per la crisi sanitària ocasionada per la COVID-19.
Per una altra banda, aquest sector viu en els mesos de primavera i estiu el seu punt més àlgid de demanda gràcies a l'increment que suposen les activitats de la hostaleria, restauració i el turisme.
Cal tenir en compte que el sector de producció de carn d'aviram de Catalunya és molt superior al que podria absorbir el consum de les llars, i per tant la demanda de l'hostaleria i el turisme permet derivar una molt bona part de la producció anual.
La producció d'aviram, a més, es planifica amb cicles de llarga durada, la qual cosa ha fet que la producció que hi havia als mesos de març, abril i maig ja estigués planificada per a la demanda de primavera i estiu.
Tot i que el propi sector ja ha pres mesures reduint les entrades de pollets a les granges, la producció destruïda o la congelada han estat actuacions que el sector ha assumit de forma totalment privada i sense cap mena de suport públic, malgrat haver-se demanat a les instàncies estatals i comunitàries l'habilitació de mesures de mercat com la congelació de manera temporal fins que es pugui tornar a comercialitzar al mercat aquesta carn.
Això ha provocat un fort impacte econòmic en productors i empreses integradores.
Una situació semblant, tot i que amb una repercussió més directa en el productor, ha succeït en el cas de la carn de conill.
Aquí la diferència clau ha estat la davallada del consum i la impossibilitat de comercialitzar la carn, atès que els escorxadors que sacrifiquen aquest tipus d'animals solen ser escorxadors de mida més petita que els d'aviram, que s'han vist més afectats per les mesures restrictives laborals i la seva capacitat de sacrifici ha estat molt menor que l'habitual.
Finalment, en el sector de les explotacions ramaderes classificades com a explotacions per a la pràctica eqüestre, el problema creat per la crisi sanitària ocasionada per la COVID-19 i totes les restriccions imposades ha tingut un impacte econòmic realment gran.
Moltes instal·lacions disposen d'una part dels seus èquids d'escola o de tanda i, per tant, atès que han vist interrompudes les classes, els animals han deixat d'aportar el rendiment econòmic esperat, si bé se'ls ha hagut d'atendre, com és normal, amb totes les necessitats i requisits legals, com són l'alimentació, el benestar i la sanitat, etc. Això ha suposat costos econòmics importants per a les hípiques, que han hagut de sobreviure amb el cost de manteniment de les instal·lacions i animals i sense aquesta part o la totalitat d'aquets ingressos.
Aquests ajuts s'emmarquen en la Comunicació de la Comissió Europea -Marc Temporal relatiu a les mesures d'ajut estatal destinades a donar suport a l'economia en el context de l'actual brot de la COVID-19, adoptada el 19.3.2020 i modificada el 3.4.2020, i d'acord amb les Decisions de la Comissió europea SA.
57019, (2020/N) de 24 d'abril de 2020, que aproven el Marc Temporal Nacional I i II, relatiu a les mesures d'ajut a empreses i autònoms consistents en subvencions directes, bestretes reemborsables, avantatges fiscals, garanties de préstecs i bonificacions de tipus d'interès en préstecs destinats a donar suport a l'economia en el context de l'actual brot de la COVID-19.
Aquest règim d'ajuts se subjecta a la secció 2.7.1 del Marc Temporal Nacional, que permet donar ajuts en forma de subvenció, bestreta reemborsable, avantatge fiscal, garanties, préstecs i participacions de capital sempre que el valor nominal de totes les mesures, sumades, no excedeixin la quantitat de 100.000 euros per productor agrícola primari.
Aquests ajuts s'han d'interpretar d'acord amb la secció 3.1 de la Comunicació de la Comissió Europea, de 3 d'abril de 2020, de Modificació del Marc Temporal relatiu a les mesures d'ajut estatal destinades a donar suport a l'economia en el context de l'actual brot de la COVID-19 i les seves modificacions posteriors.
Es considera necessari establir un ajut per aportar liquiditat als titulars d'explotacions agràries que han tingut afectacions en la seva activitat per les restriccions de mobilitat imposades per la lluita contra la COVID-19, o que han vist reduïda de manera dràstica la demanda de la seva producció.
L'objectiu és que aquesta liquiditat els permeti que puguin continuar amb l'activitat.
Els ajuts regulats en aquest règim es poden concedir a empreses i autònoms que no estiguin en crisi i/o a empreses i autònoms que no estaven en crisi, d'acord amb la definició continguda en l'article 2.14 del Reglament (UE) 702/2014 de la Comissió a 31 de desembre de 2019, però que sí que ho estaven o començaven a estar-ho amb posterioritat a aquesta data a conseqüència del brot de la COVID-19.
Consegüentment, valorada la conveniència de donar suport a les explotacions agràries afectades per la manca de liquiditat a conseqüència de la crisi sanitària de la COVID-19, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General de Desenvolupament Rural, i en ús de les atribucions que m'han estat conferides,
Aprovar les bases reguladores dels ajuts destinats a cobrir les necessitats de liquiditat de les explotacions agràries del sector de la flor i la planta ornamental, del sector cunícola i de l'avicultura de producció de carn, les empreses integradores d'explotacions d'avicultura de carn i les explotacions del sector equí classificades com a explotacions especials per a l'ensinistrament i pràctica eqüestre, afectades per la crisi sanitària de la COVID-19, les quals es publiquen a l'annex 1 d'aquesta Ordre.
Aprovar el procediment de participació per mitjans telemàtics en la convocatòria pública dels ajuts regulats en les bases reguladores aprovades en l'article 1 que és obligatori per a totes les persones sol·licitants, el qual consta a l'annex 2 d'aquesta ordre.
Els ajuts regulats en aquesta ordre tenen naturalesa d'ajuts d'estat, per la qual cosa la Comissió Europea pot emetre una decisió per la qual tant les bases reguladores i la convocatòria, com les resolucions de concessió, es poden veure modificades, si escau, per adaptar-se als termes del pronunciament esmentat.
Aquesta Ordre entrarà en vigor l'endemà de la seva publicació en el Diari Oficial de la Generalitat de Catalunya (DOGC).
Barcelona, 27 de juliol de 2020
L'objecte dels ajuts que estableix l'Ordre és cobrir les necessitats de liquiditat de les explotacions agràries del sector de la flor i la planta ornamental, del sector cunícola i de l'avicultura de producció de carn, les empreses integradores d'explotacions d'avicultura de carn i les explotacions del sector equí classificades com a explotacions especials per a l'ensinistrament i la pràctica eqüestres, afectades per la crisi sanitària de la COVID-19, per garantir la seva viabilitat econòmica, d'acord amb la Comunicació de la Comissió Europea - Marc Temporal relatiu a les mesures d'ajut estatal destinades a donar suport a l'economia en el context de l'actual brot de la COVID-19, adoptada el 19.3.2020 i modificada el 3.4.2020, i d'acord amb les Decisions de la Comissió Europea SA.
Concretament la secció 2.7.1. del Marc Temporal Nacional permet atorgar ajuts en forma de subvencions, bestretes reemborsables, garanties, préstecs i aportacions de capital, fins a una quantitat acumulada de 100.000 euros per cada persona beneficiària establerta l'apartat 2 d'aquestes bases.
Poden ser beneficiàries d'aquests ajuts les persones titulars d'explotacions agràries del sector de la flor i la planta ornamental, del sector cunícola i de l'avicultura orientats a la producció de carn, les empreses integradores d'explotacions d'avicultura de carn i les explotacions del sector equí classificades com a explotacions especials per a l'ensinistrament i la pràctica eqüestres, que han tingut afectacions en la seva activitat per les restriccions de mobilitat imposades per la lluita contra la COVID-19, o que han vist reduïda en més del 30% la demanda de la seva producció d'acord amb l'apartat 3 d'aquest annex.
3 Condicions generals d'admissibilitat
3.1 Les persones sol·licitants dels ajuts han d'haver patit una disminució de la seva facturació superior al 30%.
Aquesta disminució es calcularà comparant la facturació de març, abril i maig de 2020 amb la del mateix període de 2019.
En el cas de joves que s'han incorporat l'any 2019 i que no disposin de facturació per al període març i abril i maig de 2019, la comparació es realitzarà amb la facturació de gener-febrer 2020 o amb la mitjana de la facturació dels mesos que tingués facturació de 2019.
3.2 A més de l'establert en l'apartat precedent, les persones sol·licitants dels ajuts han de complir les condicions generals d'admissibilitat següents:
Han d'estar inscrites en el Registre oficial d'empreses proveïdores de material vegetal (ROEMPV) abans de 31 de desembre de 2019.
Han d'haver presentat la declaració de cultiu de la campanya 2019 o de l'any 2020 en casos d'alta en el Registre oficial d'empreses proveïdores de material vegetal (ROEMPV) a finals de l'any 2019.
No s'acceptarà una declaració de no-producció.
- En el cas del sector cunícola i de l'avicultura orientats a la producció de carn, i de les integradores d'avicultura de carn:
En cas que els sol·licitants siguin titulars d'explotacions ramaderes, han d'estar inscrits en el registre de les explotacions ramaderes amb anterioritat al 31 de desembre de 2019, com a producció i reproducció amb orientació per a la producció de carn, i no estar classificades com a autoconsum.
En el cas d'integradores d'explotacions avícoles orientades a la producció de carn, han d'estar inscrites en el Directori d'operadors en el sector de la ramaderia amb anterioritat al 31 de desembre de 2019, i haver comunicat al DARP les explotacions integrades.
Una mateixa explotació no podrà ser objecte de l'ajut com a productor independent i a més com a integrat o integrador, encara que es declarin en sol·licituds diferents.
- En el cas de les explotacions especials per a l'ensinistrament i la pràctica eqüestres:
Han d'estar inscrites en el registre de les explotacions ramaderes amb anterioritat al 31 de desembre de 2019, i classificades d'acord amb el Decret 40/2014, de 25 de març, com a explotacions especials per a l'ensinistrament i la pràctica eqüestres.
Han de complir amb la legislació vigent en matèria d'identificació i registre dels animals que es mantenen, crien o tenen cura.
4.1 Per obtenir la condició de beneficiàries de les subvencions, les persones sol·licitants han de complir des del moment de presentació de la sol·licitud els requisits i les condicions generals establerts per l'article 13 de la Llei 38/2003, de 17 de novembre, general de subvencions, i els següents:
c) En cas d'empreses amb 50 o més treballadors, complir amb la quota legal de reserva de llocs de treball en la plantilla de l'empresa prevista en l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
d) En cas d'empreses de plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe, i per intervenir-ho als seus centres de treball d'acord amb els agents socials, de conformitat amb la Llei 5/2008, de 24 d'abril, del dret de les dones a erradicar la violència masclista.
e) Tenir la condició de PIME d'acord amb els criteris establerts en l'annex 1 del Reglament (UE) 702/2014, de 25 de juny, o de microempresa, d'acord amb l'annex I del Reglament (UE) 651/2014 de la Comissió, de 17 de juny.
f) No tenir la consideració d'empresa en situació de crisi, d'acord amb la definició continguda en l'article 2.14 del Reglament (UE) 702/2014 de la Comissió a 31 de desembre de 2019.
Si la persona sol·licitant ha entrat en crisi amb posterioritat a aquesta data, sí pot optar a rebre ajut.
g) En cas de realització de l'activitat objecte de la subvenció utilitzant qualsevol element susceptible de generar drets d'autor, complir amb la normativa sobre propietat intel·lectual.
h) Quan es tracti de persones físiques empresàries, estar donat d'alta en el cens de l'impost sobre activitats econòmiques en aquells supòsits en què sigui obligatori.
i) Quan es tracti d'entitats sense ànim de lucre, estar inscrites en el registre corresponent.
j) En cas de comptar amb centres laborals, complir amb la normativa de política lingüística fent constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
k) En cas de comptar amb centres i establiments oberts al públic, complir amb la normativa de política lingüística atenent els consumidors en qualsevol de les llengües oficials de Catalunya i redactant, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
l) En el cas de línies d'ajuts en què els beneficiaris puguin ser les fundacions, complir el deure de presentar els comptes anuals davant del protectorat.
m) En el cas de línies d'ajuts en què la persona beneficiària pugui ser una associació o una fundació, tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
n) En el cas d'agrupació de persones físiques o jurídiques, aquesta no es podrà dissoldre fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
o) En el cas d'empreses i entitats, no haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
p) No estar subjectes a una ordre de recuperació pendent després d'una decisió prèvia de la Comissió que hagi declarat l'ajut il·legal i incompatible amb el mercat interior.
q) Les persones sol·licitants d'aquests ajuts s'han d'adherir al codi ètic que figura com a annex 3.
4.2 El règim específic d'acumulació dels ajuts subjectes al Marc Temporal relatiu a les mesures d'ajut destinades a donar suport a l'economia en el context de l'actual brot de la COVID és el següent:
a) Acumulació amb altres ajuts ( minimis, exempts o notificats)
Els ajuts regulats en aquestes bases es poden acumular amb ajuts que entrin en l'àmbit d'aplicació dels Reglaments de minimis del Reglament (UE) núm.1408/2013 de la Comissió i el Reglament (UE) núm. 1407/2013 de la Comissió o dels Reglaments d'Exempció per Categories, sempre que es refereixin a costos subvencionables diferents.
Quan la persona sol·licitant de l'ajut hagi rebut (o li hagi estat concedit) un altre ajut de minimis per finançar les mateixes despeses subvencionables, tots aquests ajuts hauran de respectar, de manera acumulada, el límit màxim fixat al Marc Temporal de 100.000 euros per persona beneficiària.
Quan l'ajut concedit d'acord amb aquest règim s'acumuli, per als mateixos costos subvencionables, amb un altre ajut exempt en virtut d'un al Reglament d'Exempció per Categories o un ajut aprovat per una Decisió de la Comissió, els ajuts es podran acumular entre si sempre que es respectin les intensitats i els imports màxims d'ajut establerts als Reglaments d'Exempció o les Decisions.
b) Acumulació amb altres ajuts del Marc Temporal:
El Marc temporal relatiu a les mesures d'ajut per donar suport a l'economia en el context de l'actual brot actual de la COVID permet que una empresa pugui rebre un o diversos ajuts en forma de subvenció, bestreta reemborsable, avantatge fiscal, garantia, préstec i/o aportació de capital, d'acord amb la secció 2.7.1 del Marc temporal nacional (secció 3.1 del Marc temporal europeu) sempre que, acumulats, no superin l'import màxim de 100.000 euros per empresa beneficiària activa en la producció primària de productes agrícoles.
En aquest llindar, s'hauran de tenir en compte tots els ajuts d'aquesta secció que li hagin estat concedits al sol·licitant per part de qualsevol administració pública estatal, autonòmica o local (o altres ens competents) d'acord amb les Decisions de la Comissió Europea SA 56851 i SA.
57019 (2020/N) Marc temporal nacional I i II, així com qualsevol Decisió posterior que modifiqui o ampliï aquestes.
5.1 Els ajuts consisteixen en la compensació de càrregues financeres per operacions de finançament, únicament per a actuacions de circulant, amb l'Institut Català de Finances (ICF), en el marc del Conveni de col·laboració entre el Departament de la Vicepresidència i d'Economia i Hisenda i l'Institut Català de Finances, pel qual es regula el fons associat al finançament ICF-COVID-19.
Les característiques dels préstecs són les següents:
b) Termini: Fins a cinc anys, amb fins a un de carència i amortització lineal, per mesos vençuts.
c) Interès: Euribor a dotze mesos més 3 punts de diferencial.
e) Tramitació: Seran auxiliables les operacions de finançament dins el tram de capital específic establert per als afectats per la manca de liquiditat conseqüència de la COVID-19, sector primari, incloses les formalitzades abans de la sol·licitud d'ajut.
En la resolució de la convocatòria de l'ajut es determinarà el termini de presentació de sol·licituds de préstec.
f) Import de l'ajut: El corresponent a la bonificació dels 3 punts de diferencial del tipus d'interès de tot el període de vida del préstec.
5.2 Els ajuts es subdivideixen en tres línies segons els sectors afectats:
a) Línia d'ajuts per al sector de la flor i la planta ornamental.
b) Línia d'ajuts per als sectors cunícola i de l'avicultura orientats a la producció de carn i les empreses integradores d'avicultura de carn.
c) Línia d'ajuts per a les explotacions especials per a l'ensinistrament i la pràctica eqüestre.
5.3 La quantia màxima destinada a aquests ajuts i l'aplicació pressupostària a la qual s'ha d'imputar són les que determina la resolució de convocatòria corresponent.
5.4 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària i d'acord amb els criteris d'atribució i prioritats establerts a l'apartat 10 d'aquestes bases reguladores.
5.5 Quan l'import proposat de subvenció per atorgar en una sol·licitud sigui inferior a 100 euros, aquesta no es tramitarà per qüestió d'eficàcia i eficiència administrativa i s'arxivarà l'expedient amb la comunicació prèvia a la persona sol·licitant.
Les sol·licituds s'han de presentar per mitjans telemàtics des de la pàgina http://seu.gencat.cat d'acord amb el procediment establert en l'annex 2 mitjançant els formularis normalitzats establerts pel DARP.
7 Documentació a presentar amb la sol·licitud
7.1 A les sol·licituds s'hi ha d'adjuntar la documentació que es detalla a continuació.
No obstant això, no cal aportar els documents indicats en les lletres següents en el cas que la persona sol·licitant els hagi presentat anteriorment a qualsevol òrgan de l'Administració, sempre que no hagin transcorregut més de cinc anys des de la presentació i que no hagin experimentat cap modificació.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació, d'acord amb el que estableix l'apartat 7.4.
Si aquesta documentació està disponible en el Registre d'Entitats Jurídiques, Registre de Cooperatives o Registre de Societats Agràries de Transformació (SAT), es verificarà d'ofici.
e) En el cas d'agrupacions de persones físiques o jurídiques, s'ha de fer constar els compromisos d'execució assumits per cada membre de l'agrupació.
f) En el cas d'empreses integradores, relació actualitzada d'explotacions integrades.
g) Comptes de resultats dels mesos de març, abril i maig de 2020 i del mateix període de 2019.
En el cas de joves que s'han incorporat l'any 2019 i que no disposin de la declaració per al període març i abril i maig de 2019, comptes de resultats de gener-febrer de 2020 o dels mesos que tingués facturació de l'any 2019.
Juntament amb la documentació dels comptes de resultats, caldrà presentar una declaració responsable conformement les dades aportades són certes i coincideixen exactament amb les dades de la seva comptabilitat.
h) Declaració responsable de les facturacions dels anys 2019 i 2020 desglossada per mesos o per trimestres i del nombre de treballadors en nòmina.
i) Pòlissa de préstec formalitzada o, en el cas que encara no s'hagi formalitzat, la sol·licitud de préstec, d'acord amb els terminis màxims fixats a la convocatòria.
a) Que totes les dades que consten a la sol·licitud són certes i que es compromet a aportar les dades i els documents necessaris per a la seva comprovació.
b) Que el compte on s'ha d'ingressar l'import de l'ajut inclòs en l'imprès de sol·licitud pertany a la persona beneficiària de l'ajut.
c) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el text refós de la Llei de finances públiques de Catalunya.
d) Declaració sobre si s'han demanat i/o s'han obtingut altres ajuts públics o privats per a la mateixa finalitat, fent constar la relació detallada amb l'entitat concedent i la quantitat sol·licitada i/o obtinguda, amb referència expressa a si s'han rebut o concedit altres ajuts a l'empara de les Decisions de la Comissió Europea SA 56851 i SA.
57019 (2020/N) Marc temporal nacional I i II, relatiu a les mesures d'ajut per donar suport a l'economia en el context de l'actual brot actual de la COVID-19; en concret, cal declarar aquells ajuts en forma de subvenció, bestreta reemborsable, avantatge fiscal, garantia, préstec i/o aportació de capital, subjectes a la secció 2.7.1 del Marc temporal nacional (secció 3.1 del Marc temporal europeu).
e) El compliment de la quota de reserva per a la integració social del personal discapacitat que estableix la legislació vigent, si s'escau.
g) No tenir la consideració d'empresa en situació de crisi, d'acord amb la definició continguda en l'article 2.14 del Reglament (UE) 702/2014 de la Comissió a 31 de desembre de 2019.
h) Tenir la condició de PIME d'acord amb els criteris establerts en l'annex 1 del Reglament (UE) 702/2014, de 25 de juny, o de microempresa, d'acord amb l'annex I del Reglament (UE) 651/2014 de la Comissió, de 17 de juny.
i) En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
Aquesta informació es consultarà d'ofici en el registre corresponent del Departament d'Empresa i Coneixement.
Aquesta informació es verificarà d'ofici consultant el registre de Plans d'Igualtat del Departament d'Empresa i Coneixement, i en cas que el pla no constés en l'esmentat registre, la persona beneficiària l'haurà d'aportar.
j) Realització de l'activitat objecte de la subvenció utilitzant qualsevol element susceptible de generar drets d'autor: Compliment de la normativa sobre propietat intel·lectual.
k) Quan es tracti de persones físiques empresàries: Estar donat d'alta en el cens de l'impost sobre activitats econòmiques en aquells supòsits en què sigui obligatori.
l) Quan es tracti d'entitats sense ànim de lucre: Estar inscrites en el registre corresponent.
m) Als centres laborals, compliment de la normativa de política lingüística: Fer constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
n) Quan es tracti de centres i establiments oberts al públic, compliment de la normativa de política lingüística: Atendre els consumidors en qualsevol de les llengües oficials de Catalunya i redactar, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
o) En el cas de les fundacions, compliment de la normativa en relació amb els comptes: Haver complert el deure de presentar els comptes anuals davant del protectorat.
p) En el cas d'agrupació de persones físiques o jurídiques compromís de no dissoldre's fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i prèvia audiència a la persona interessada i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
q) No haver rebut ajuts que hagin estat declarats il·legals o incompatibles per la Comissió Europea, o si s'escau, si havent rebut aquests ajuts, han procedit al seu reemborsament o pagament en un compte bancari bloquejat.
7.3 En la sol·licitud de l'ajut la persona interessada ha d'indicar si autoritza el DARP per obtenir els certificats o les verificacions necessaris per a la tramitació de l'ajut a emetre per altres administracions o entitats públiques.
8 Termini de presentació de sol·licituds
Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres o control terreny quan sigui necessari.
10 Criteris d'atribució i prioritats
En el cas que els ajuts sol·licitats superin la dotació pressupostària que estableixi la convocatòria, segons el tipus d'ajut i el sol·licitant, s'aplicaran els criteris de priorització següents:
a) Línia d'ajuts per al sector de la flor i la planta ornamental:
-Sol·licitants que disposin d'una assegurança agrícola contractada del Pla 2019 o del Pla 2020 sempre que s'hagués formalitzat abans de l'1 d'abril de 2020: 5 punts.
-Sol·licitants amb la condició de Jove Agricultor/a persona física que siguin Agricultors/es Professionals o que hagin estat beneficiaris d'un ajut a la primera instal·lació de les convocatòries 2016, 2017,2018 i 2019 o Joves agricultors/es instal·lats en una explotació constituïda com a persona jurídica i que aquesta té la consideració d ́EAP i on el/la jove agricultor/ té un nombre d'accions o participacions que suposen un capital social igual o superior que el del soci de major participació: 3 punts.
-Sol·licitants amb la condició d'Agricultor/a Professional: 2 punts.
-Sol·licitants persones jurídiques que tinguin la condició d'EAP i que no es trobin en la situació del quart guió: 1 punt.
Els tres darrers barems de puntuació, referits a la condició de la persona sol·licitant no són acumulables entre si.
A les sol·licituds amb una mateixa puntuació per les quals no hi hagi suficient pressupost per satisfer la totalitat dels expedients del mateix grup, es resoldran a prorrateig segons el pressupost disponible.
Als efectes d'aplicar aquests criteris de prioritat s'entén per:
-Sol·licitants que disposin d'una assegurança agrícola contractada per a la seva explotació agrària: aquells que disposin de pòlissa/es d'assegurança del Pla 2019 per la totalitat de la superfície del/s conreu/s afectat/s majoritari/s de la seva explotació (més del 50% de la superfície de l'explotació declarada a la DUN 2019) o del Pla 2020, sempre que s'hagués formalitzat abans de l'1 d'abril de 2020.
-Jove agricultor/a: persona que en el moment de presentar la sol licitud té més de 18 i no té més de 40 anys, d'acord amb la definició de l'article 3 h) del Decret 44/2010, de 24 d'abril, pel qual es crea el Sistema Integrat de Dades d'Explotacions Agràries de Catalunya.
-Agricultor/a professional: la persona física titular d'una explotació agrària que obtingui, almenys, el 50% de la seva renda total d'activitats agràries o altres activitats complementàries, sempre que la part de renda procedent directament de l'activitat agrària no sigui inferior al 25% de la seva renda total i el volum d'ocupació dedicada a activitats agràries o complementàries sigui igual o superior a la meitat d'una unitat de treball agrari, d'acord amb la definició de l'article 3 f) del Decret 44/2012, de 24 d'abril.
-Explotació Agrària Prioritària: aquella que hagi obtingut el reconeixement com a Explotació Agrària prioritària per part del DARP d'acord amb el Decret 44/2012, de 24 d'abril, i com a tal estigui inscrita en el Catàleg d'Explotacions Agràries Prioritàries.
b) Línia d'ajuts per als sectors cunícola i de l'avicultura orientats a la producció de carn, i les empreses integradores d'explotacions d'avicultura de carn.
Per als sectors cunícola i de l'avicultura orientats a la producció de carn:
II) Sol·licitants amb la condició de Jove Agricultor/a persona física que siguin Agricultors/es Professionals o que hagin estat beneficiaris d'un ajut a la primera instal·lació de les convocatòries 2016, 2017,2018 i 2019 o Joves agricultors/es instal·lats en una explotació constituïda com a persona jurídica i que aquesta té la consideració d ́EAP i on el/la jove agricultor/ té un nombre d'accions o participacions que suposen un capital social igual o superior que el del soci de major participació: 3 punts.
III) Sol·licitants amb la condició d'Agricultor/a Professional: 2 punts
Per a les empreses d'explotacions d'avicultura de carn:
II) Més del 50% de les explotacions integrades amb la condició de Jove Agricultor/a persona física que siguin Agricultors/es Professionals o que hagin estat beneficiaris d'un ajut a la primera instal·lació de les convocatòries 2016, 2017,2018 i 2019 o Joves agricultors/es instal·lats en una explotació constituïda com a persona jurídica i que aquesta té la consideració d'EAP i on el/la jove agricultor/a té un nombre d'accions o participacions que suposen un capital social igual o superior que el del soci de major participació: 3 punts.
III) Més del 50% de les explotacions integrades amb la condició d'Agricultor/a Professional: 2 punts.
A les sol·licituds amb una mateixa puntuació per a les quals no hi hagi suficient pressupost per satisfer la totalitat dels expedients del mateix grup, es resoldran a prorrateig segons el pressupost disponible.
c) Línia d'ajuts per a les explotacions especials per a l'ensinistrament i la pràctica eqüestres:
Per percentatge de pèrdues arrodonit a 2 decimals.
En cas d'empat, es prioritzarà l'ordre d'entrada de les sol·licituds
11.1 El procediment de concessió de la subvenció de l'ajut es realitza en règim de concurrència competitiva mitjançant els criteris atribució i prioritat establerts en l'apartat 10 d'aquestes bases reguladores.
11.2 Els actes de tràmit que hagi de notificar l'òrgan instructor o el concedent es notificaran a les persones interessades mitjançant la seva publicació al Tauler electrònic de l'Administració de la Generalitat de Catalunya http://tauler.gencat.cat Aquesta publicació substitueix la notificació individual i té els mateixos efectes.
11.3 L'òrgan instructor dels expedients d'ajuts és el Servei d'Ajuts a la Sostenibilitat Agrària per la línia descrita a l'apartat 5.2 a) i el Servei d'Ordenació Ramadera per les línies descrites als apartats 5.2 b) i 5.2 c).
L'òrgan competent per emetre la resolució sobre les sol·licituds d'ajut de la línia descrita a l'apartat 5.2 a) és la persona titular de la Direcció General de Desenvolupament Rural i l'òrgan competent per emetre la resolució sobre les sol·licituds d'ajut de les línies descrites als apartats 5.2 b) i 5.2 c) és la persona titular de la Direcció General d'Agricultura i Ramaderia.
11.4 A aquests efectes, i per a les tres modalitats d'ajut, es nomena una comissió de valoració, que serà l'òrgan col·legiat encarregat de valorar les sol·licituds d'ajuts, formada pel sub-director o la sub-directora general d'Agricultura, el sub-director o la sub-directora general de Ramaderia i el sub-director o sub-directora general de Planificació Rural.
La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
11.5 Quan les sol·licituds qualificades d'auxiliables superin la disponibilitat pressupostària, la Comissió de valoració determinarà l'assignació dels fons, d'acord amb els criteris d'atribució i prioritats establerts en l'apartat 10 d'aquestes bases reguladores.
11.6 Un cop avaluades les sol·licituds, l'òrgan instructor formula la proposta de resolució provisional de concessió de les subvencions, d'acord amb l'informe de la comissió de valoració.
11.7 L'ajut podrà ser reduït totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
12.1 L'incompliment dels requisits no esmenables o la presentació fora de termini de la sol·licitud comporta la inadmissió de la sol·licitud.
12.2 Comporta el desistiment de la sol·licitud: la manca de presentació de qualsevol dels documents establerts en l'apartat 7 o la manca d'esmena dels requisits esmenables, dins el termini de 10 dies hàbils i amb el requeriment previ.
12.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya http://tauler.gencat.cat sens perjudici que pugui utilitzar addicionalment altres mitjans electrònics.
12.4 Qualsevol persona sol·licitant pot desistir de la seva sol·licitud de subvenció, abans de la concessió, i l'òrgan instructor l'ha d'acceptar mitjançant resolució.
13.1 D'acord amb la documentació presentada, de les comprovacions d'ofici efectuades i l'informe de la Comissió de valoració, una vegada comprovat el compliment dels requisits sense que s'hagi d'efectuar cap justificació posterior, l'òrgan instructor elevarà la proposta de resolució corresponent a l'òrgan competent per resoldre.
13.2 En la resolució de concessió figuraran, com a mínim, l'import màxim de l'ajut, les condicions que haurà de complir la persona beneficiària, i la via de recurs que correspongui i que es tracta d'un ajut acollit al Marc Temporal relatiu a les mesures d'ajut estatal destinades a donar suport a l'economia en el context de l'actual brot de la COVID-19, adoptada el 19.3.2020 i modificada el 3.4.2020, i d'acord amb les Decisions de la Comissió Europea SA.
Així mateix, s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'Administració tributària i la Seguretat Social i amb la Generalitat de Catalunya.
S'ha de fer constar, a més, l'import de la sol·licitud de préstec aprovada i l'import dels interessos bonificables.
En el cas d'agrupacions de persones físiques o jurídiques, s'han de fer constar expressament en la resolució de concessió els compromisos d'execució assumits per cada membre de l'agrupació, així com l'import de la subvenció que ha d'aplicar cada un, els quals també tenen la consideració de beneficiaris.
13.3 La resolució s'efectuarà mitjançant publicació al Tauler electrònic de l'Administració de la Generalitat de Catalunya http://tauler.gencat.cat Aquesta publicació substitueix la notificació individual i té els mateixos efectes i indicarà els recursos que procedeixin, l'òrgan davant el qual s'han d'interposar i el termini per interposar-los.
Aquest avís no té efectes de notificació i serveix als únics efectes d'informar el potencial beneficiari de quan s'efectuarà aquesta notificació, que tindrà lloc amb els mitjans esmentats.
Els ajuts concedits es faran públics en la seu electrònica de la Generalitat https://seu.gencat.cat i al web http://agricultura.gencat.cat/beneficiarisajuts fent ús dels mitjans electrònics establerts.
15.1 La proposta de pagament de la subvenció a la persona beneficiària es realitza amb una certificació prèvia segons la qual es compleixen els requisits establerts a les bases efectuada en el moment anterior a la concessió i l'activitat realitzada està justificada degudament.
Als efectes d'allò que estableix l'article 15.2 de l'Ordre ECO/172/2015, de 3 de juny, sobre les formes de justificació de subvencions, es delega la competència per realitzar l'esmentada certificació a la secció d'assegurances agràries per a la línia de l'apartat 5.2 a) i la Unitat responsable del foment de les produccions ramaderes i el sector làctic per a les línies dels apartats 5.2 b) i 5.2 c).
Anualment, comprovarà la realització del compromís de contractació de l'assegurança agrària, quan s'escaigui, i la formalització del préstec i el pagament de les quotes corresponents.
Cada any se sol·licitarà al beneficiari que aporti un certificat emès per l'ICF on consti l'estat de l'operació de préstec.
Si es produeix un incompliment dels compromisos adquirits, s'iniciarà procediment de revocació i reintegrament dels ajuts.
15.2 Les persones beneficiàries, per rebre l'import de les subvencions, han d'estar al corrent de les obligacions amb l'Administració Tributària i la Tresoreria de la Seguretat Social, així com no tenir deutes de cap mena amb la Generalitat de Catalunya.
15.3 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
El pagament per compensar les càrregues financeres de l'apartat es realitzarà a la persona beneficiària en un sol cop per l'import de tot el període.
16 Obligacions de les persones beneficiàries
a) Mantenir l'activitat agrària durant els cinc anys posteriors a la concessió de l'ajut.
Les superfícies agrícoles i les explotacions ramaderes s'han de seguir declarant a la DUN o presentar la declaració de cultius amb producció declarada als registres corresponents, com a mínim durant els cinc anys posteriors a la concessió de l'ajut, excepte en els casos de força major degudament acreditats.
En cas de canvi de titularitat, la nova persona titular haurà d'assumir els compromisos de la persona beneficiària inicial durant el termini indicat mitjançant la corresponent subrogació; en cas contrari, haurà d'efectuar el reintegrament dels imports rebuts, excepte en els casos de força major degudament acreditats.
c) Comunicar a l'òrgan instructor els ajuts, els ingressos o els obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció.
(Aquesta comunicació s'haurà de fer tan bon punt es coneguin i, en tot cas, abans de la justificació de l'aplicació dels fons rebuts).
e) Complir les altres obligacions que preveuen la normativa vigent en matèria de subvencions i aquestes bases reguladores.
f) Contractar l'assegurança per a la producció de cada sector objecte d'ajut, excepte en el cas de les explotacions especials per a l'ensinistrament i la pràctica eqüestres, inclosa en els diferents plans anuals d'assegurances agràries, dins el període de 5 anys a partir de la formalització del préstec o la resolució de la concessió de l'ajut.
g) En el cas de persones jurídiques, quan l'ajut concedit sigui superior a 10.000,00 euros, comunicar al DARP la informació relativa a les retribucions de llurs òrgans de direcció o administració, a l'efecte de fer-les públiques.
18 Revocació i reintegrament de les quantitats percebudes indegudament
18.1 L'òrgan concedent, prèvia tramitació del procediment legalment establert, ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar els interessos corresponents, en els supòsits previstos pel Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i per la Llei 38/2003, 17 de novembre, general de subvencions, així com en el cas de l'incompliment dels requisits i condicions establerts en aquestes bases reguladores.
18.3 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
18.4 El reintegrament de les quantitats percebudes indegudament es regeix pel Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol IV de la Llei 39/2015, d'1 d'octubre, del Procediment Administratiu Comú de les Administracions Públiques, sense perjudici de les especialitats que s'estableixin en la normativa aplicable en matèria de subvencions.
A aquests efectes, l'òrgan competent per instruir el procediment de revocació i/o reintegrament és l'òrgan instructor fixat a la convocatòria i l'òrgan competent per resoldre la persona titular de la direcció general fixada en la convocatòria, que podrà acordar la compensació de deutes de naturalesa pública diferents amb els crèdits reconeguts a favor de la persona deutora en virtut d'un acte administratiu, la qual cosa es farà constar a la resolució.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les explotacions per comprovar que es compleixen els requisits i els compromisos establerts en aquestes bases reguladores.
D'acord amb l'article 46.2 de la Llei 38/2003, la negativa al compliment de l'obligació de col·laboració dels beneficiaris o tercers a prestar col·laboració i facilitar la documentació que els sigui requerida en exercici d'aquestes funcions d'inspecció i control, es considerarà resistència, excusa, obstrucció o negativa i, per tant, causa de revocació, i reintegrament, si s'escau, de l'ajut, sense perjudici de les sancions que puguin correspondre.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 39/2015, d'1 d'octubre, del procediment administratiu comú de les Administracions Públiques, sens perjudici de les especialitats que es puguin derivar de la normativa sectorial aplicable.
21.1 Les dades de caràcter personal que les persones beneficiàries han de facilitar per obtenir la subvenció sol·licitada de la línia descrita a l'apartat 5.2.a) s'inclouen en el fitxer Dades i tràmits de les explotacions agràries a la DUN de la Direcció General de Desenvolupament Rural.
La seva finalitat és gestionar les subvencions que atorga la Direcció General de Desenvolupament Rural.
Les persones interessades poden exercir els drets de l'afectat mitjançant escrit dirigit a la Direcció General de Desenvolupament Rural (Gran Via de les Corts Catalanes, 612-614, 08007 Barcelona; 93.304.67.00 i [EMAIL] ).
21.2 Les dades de caràcter personal que les persones beneficiàries han de facilitar per obtenir la subvenció sol·licitada de les línies descrites a l'apartat 5.2.b) i 5.2 c) s'inclouen en el fitxer de Dades de les persones que sol·liciten o són beneficiàries d'ajuts finançats per la Generalitat de Catalunya en matèria d'agricultura i ramaderia de la Direcció General d'Agricultura i Ramaderia.
Les persones interessades poden exercir els drets de l'afectat mitjançant escrit dirigit a la Direcció General d'Agricultura i Ramaderia (Gran Via de les Corts Catalanes, 612-614, 08007 Barcelona; 93.304.67.00 i [EMAIL] ).
21.3 A aquests efectes, assisteixen als beneficiaris els drets establerts en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques respecte del tractament de dades personals i la lliure circulació d'aquestes dades i pel qual es deroga la Directiva 95/46/CE, del Reglament general de protecció de dades, i la Llei orgànica 3/2018, de 5 de desembre, de protecció de dades personals i garantia dels drets digitals.
Les persones que presentin les sol·licituds per mitjans telemàtics s'han d'autenticar a través dels sistemes de signatura electrònica admesos per la seu electrònica d'acord amb els criteris establerts en l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
Les persones interessades s'han d'autenticar per fer la resta de transaccions associades al procediment de concessió i justificació dels ajuts per mitjans telemàtics a través del sistema de signatura electrònica que determini la pròpia Seu electrònica.
2.1 Les sol·licituds per participar en la convocatòria pública d'aquests ajuts s'han de presentar per mitjans telemàtics mitjançant la pàgina https://seu.gencat.cat
En el cas que l'import total de la subvenció adjudicada superior un total de 60.000 €, es requerirà un nivell alt de seguretat en la identificació i la signatura electrònica, per al tràmit d'acceptació de la subvenció o bé en el tràmit de justificació.
4.2 En cas que el sol·licitant sigui una persona jurídica, per realitzar la sol·licitud serà necessari el certificat digital de persona jurídica o el certificat digital del representant de l'empresa, d'acord amb allò establert en el paràgraf anterior.
5.3 En el supòsit d'interrupció per circumstàncies accidentals del funcionament de la Seu, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
D'acord amb l'article 55.2 de la Llei 19/2014, de 29 de desembre, de transparència, accés a la informació pública i bon govern, les administracions i els organismes compresos en l'àmbit d'aplicació d'aquesta llei han d'incloure, en les bases de convocatòries de subvencions o ajuts, els principis ètics i les regles de conducta als quals han d'adequar l'activitat les persones beneficiàries, i els efectes d'un eventual incompliment d'aquests principis.
En compliment d'aquesta previsió legal, es fan públics els principis ètics i les regles de conducta als quals les persones beneficiàries d'aquestes subvencions han d'adequar la seva activitat i els efectes d'un eventual incompliment d'aquests.
e) Complir les obligacions de facilitar informació que la legislació de transparència imposa als adjudicataris en relació amb l'administració o administracions de referència, sens perjudici del compliment de les obligacions de transparència que els pertoquin de forma directa per previsió legal, en el supòsits establerts en l'apartat quart de l'article 3 de la Llei de transparència.
En cas d'incompliment dels principis ètics i regles de conducta, serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.